વર્લ્ડ બેન્કે આ વર્ષે પ્રથમ ત્રિમાસિક ગાળામાં ઓઇલનો વપરાશ ૧.૬ ટકા વધવાનું અનુમાન દર્શાવ્યું હતું. જોકે, ભારતમાં આ ગાળામાં ઓઇલનો વપરાશ ૧૧ ટકા વધ્યો છે. ૨૦૧૬ની તુલનામાં ક્રુડ ઓઇલની કિંમત બેગણાથી વધુ વધી છે.તાજા રીપોર્ટ અનુસાર, પહેલા ક્વાર્ટરમાં કોલસાની કિંમત ૪ ટકા વધી છે. અનેક યુરોપીયન દેશો આગલા એક દાયકામાં તેનો ઉપયોગ બંધ કરવાની યોજના પર કામ કરી રહ્યા છે. જ્યારે ભારતમાં આ દરમિયાન કોલસાનો વપરાશ ઊંચા લેવલે પહોંચવાની ધારણા છે.૨૦૧૮માં કોલસાના ભાવ ૨૦૧૭ની તુલનામાં ઘટીને સરેરાશ ૮૫ ડોલર પ્રતિ મેટ્રિક ટન રહેવાની ધારણા છે. પર્યાપ્ત કોલસા ભંડાર અને વપરાશમાં ઘટાડાના કારણે કિંમતમાં ઘટાડો થવાનું અનુમાન જાહેર કરવામાં આવ્યું છે.